זאת אחת השאלות הכי חשובות, ויש סיבה ממש טובה שבגללה כדאי לכם לעבוד מול צלם ולא מול חברה. קודם כל אם אתם עובדים מול חברה גדולה אתם לא יודעים מי הצלם שיגיע אליכם לאירוע. כלומר את סוגרים, משלמים לא מעט כסף, ולא יודעים מי בכלל בא לצלם לכם את החתונה. יכול להיות באמת שמי שמגיע לצלם לכם את האירוע הוא סופר מוכשר, אבל צילום חתונה לא נגמר רק בלחיצה על כפתור, צילום חתונה זה גם גישה לאורחים שלכם במהלך האירוע, חשוב גם שיהיה לכם חיבור אישי עם הצלם שילווה אתכם במהלך היום החשוב ביותר בחיים שלכם, בגלל זה כדאי לעשות הכרות מוקדמת עם הצלם, אבל שאתם סוגרים מול חברה שמבטיחה לכם “שכל הצלמים שלה סופר מקצועיים ואיכותיים” זה עדיין לא אומר שהם בעצמם יודעים מי הצלם שיגיע לאירוע שלכם. היום כל החברות הגדולות האלו עובדות עם המון פרילנסרים (גם אני בעברי הייתי חלק מהם בתחילת הדרך) ובתור פרילנס אין לצלם מחויבות כלפיכם, אם יש לכם טענות אתם תפנו אותם לחברה ולא לצלם, אז הוא מבחינתו עושה את המינימום הנדרש ולא יעשה עבורכם אקסטרה מיילים (וגם לא אקסטרה קליקים במצלמה) אבל שאתם מגיעים לצלם שעובד באופן עצמאי, אתם יודעים בדיוק מי מגיע לאירוע שלכם, איך הוא עובד ומה סגנון הצילום שלו. אני גם תמיד אומר שצילום זאת אומנות, בדיוק כמו מוזיקה, הרי לא כל אחד מתחבר לאותו סגנון מוזיקה, ככה גם בצילום, אם אתם סוגרים מול חברה שמספקת צלמים, אתם אפילו לא יודעים מה סגנון הצילום שתקבלו בסוף. הרבה פעמים יש צלמים שמפחידים אתכם ממחיר זול, אבל הדבר שצריך להפחיד אתכם יותר מהכל זה שאתם לא יודעים מי יהיה הצלם בחתונה שלכם.